Steigiamasis susirinkimas (Prancūzija)
Steigiamasis susirinkimas, oficialiai Nacionalinis konstitucinis susirinkimas (pranc. Assemblée nationale constituante) – aukščiausioji Prancūzijos karalystės atstovaujamoji ir įstatymų leidžiamoji institucija. Įkurta 1789 m. liepos 9 d. prieš prasidedant Prancūzijos revoliucijai. Veikė iki 1791 m. rugsėjo 30 d., kai jį pakeitė Įstatymų leidžiamasis susirinkimas. Steigiamasis susirinkimas pakeitė 1789 m. birželio 17 d. Generalinių luomų deputatų, pasiryžusių parengti šalies konstituciją, įsteigtą Nacionalinį susirinkimą. Po Bastilijos šturmo (liepos 14 d.) Steigiamasis susirinkimas tapo ir vykdomosios valdžios aukščiausiąja institucija. Steigiamasis susirinkimas paskelbė svarbiausius revoliucijos dokumetus: Žmogaus ir piliečio teisių deklaraciją bei 1791 m. Prancūzijos konstituciją.